আল-জানাদ মসজিদ
আল-জানাদ মসজিদ (আরবি: جامع الجند) ইয়েমেনের তাইজ থেকে ২০ কিলোমিটার দক্ষিণ-পশ্চিমে অবস্থিত একটি প্রাচীন মসজিদ। এটি ইসলামের প্রারম্ভে নির্মিত ইয়েমেনের প্রথম এবং প্রাচীনতম মসজিদ হিসাবে বিবেচিত হয়। এই মসজিদটি প্রতিষ্ঠা করেন মুয়াজ ইবনে জাবাল। তাকে ইসলামের নবী মুহাম্মাদ ৬ হিজরিতে (৬২৮ খ্রি.) সেখানকার লোকদের ধর্ম সম্পর্কিত বিধান এবং শরিয়াহ মোতাবেক জ্ঞান বিতরণের জন্য ইয়েমেনে পাঠিয়েছিলেন। তাই এটি তাইজ গভর্নরের অন্যতম গুরুত্বপূর্ণ ধর্মীয় স্থান। এটি মু'আয মসজিদ নামেও বহুল পরিচিত।